section_heading: Karijera
paragraph_text: Karijeru je započeo u omladinskom pogonu Benetton Trevisa, a sezonu 1994./95. proveo je na posudbi u talijanskom drugoligašu Petrarca Padovi. S obzirom na dobre igre u drugoj talijanskoj ligi, natrag je vraćen u redove Benettona. Međutim, u Trevisu se zadržao samo godinu dana. U sezoni 1996./07. igrao je u grčkom prvoligašu AEK Ateni. Sljdeće sezone natrag se je vratio u Italiju, ali ovaj put u redove Fortituda Bologne. U siječnju 1999. godine poslan je na posudbu u Pallacanestro Reggianu. Sezonu 1999./00. proveo je u redovima Montecatini Basketa. 2000. odlazi u Montepaschi Sienu, s kojom kasnije u sezoni 2001./02. osvaja kup Raymonda Saporte, a u sezoni 2003./04. naslov talijanskog prvaka i talijanski superkup 2004.